## Naredba o vremenu otvorenosti aerodroma

### NN 133/2013 (6.11.2013.), Naredba o vremenu otvorenosti aerodroma

MINISTARSTVO POMORSTVA, PROMETA I INFRASTRUKTURE

2890

Na temelju članka 142. točka 8. Zakona o zračnom prometu (»Narodne novine«, broj: 69/09, 84/11, 54/13 i 127/13), ministar pomorstva, prometa i infrastrukture donosi:

NAREDBU

O VREMENU OTVORENOSTI AERODROMA

I.

Aerodromi moraju biti otvoreni:

|  |  |  |  |  |
| --- | --- | --- | --- | --- |
| Redni  broj: | AERODROMI | RAZDOBLJE | VRIJEME  OD                    DO  (sati)                    (sati) | DANI  1-ponedjeljak  2-utorak  3-srijeda  4-četvrtak  5-petak  6-subota  7-nedjelja |
| 1. | BRAČ (a) | 27. listopada 2013. – 29. ožujka 2014. | 08.00 16.00 | 1, 2, 3, 4, 5, 6, 7 |
| 2. | DUBROVNIK(b) | 27. listopada 2013. – 29. ožujka 2014. | 06.00 22.00 | 1, 2, 3, 4, 5, 6, 7 |
| 3. | MALI LOŠINJ(c) | 27. listopada 2013. – 29. ožujka 2014. | 08.00 15.00 | 1, 2, 3, 4, 5, 6, 7 |
| 4. | OSIJEK(d) | 27. listopada 2013. – 29. ožujka 2014. | 06.30 12.00  17.00 18.00  08.00 15.00 | 1,     3, 4  1,     3, 4  2,            5 |
| 5. | PULA(e) | 27. listopada 2013. – 29. ožujka 2014. | 06.00 22.00 | 1, 2, 3, 4, 5, 6, 7 |
| 6. | RIJEKA(f) | 27. listopada 2013. – 29. ožujka 2014. | 08.00 15.00 | 1, 2, 3, 4, 5, 6 |
| 7. | SPLIT(g) | 27. listopada 2013. – 29. ožujka 2014. | 06.00 22.00 | 1, 2, 3, 4, 5, 6, 7 |
| 8. | ZADAR(h) | 27. listopada 2013. – 29. ožujka 2014. | 06.00 22.00 | 1, 2, 3, 4, 5, 6, 7 |
| 9. | ZAGREB | 27. listopada 2013. – 29. ožujka 2014. | 00.00 24.00 | 1, 2, 3, 4, 5, 6, 7 |

(a) Aerodrom Brač bit će otvoren

– na zahtjev koji se treba podnijeti u radnom vremenu Aerodroma Brač, za prihvat i otpremu zrakoplova do MTOM 20 000 kg, uz prethodnu najavu na jedan od načina kako slijedi; putem SITA komunikacijskog sustava na adresu BWKAPXH, e-mail: ppr@airport-brac.hr ili na fax: +385 (0) 21 559 722, dvadeset i četiri (24) sata prije leta

– na zahtjev koji se treba podnijeti u radnom vremenu Aerodroma Brač, za prihvat i otpremu zrakoplova od MTOM 20 000 kg, uz prethodnu najavu na jedan od načina kako slijedi; putem SITA komunikacijskog sustava na adresu BWKAPXH, e-mail: ppr@airport-brac.hr ili na fax: +385 (0) 21 559 722, četrdeset i osam (48) sata prije leta

– izvan naznačenog vremena otvorenosti, na zahtjev koji se treba podnijeti u radnom vremenu Aerodroma Brač, uz prethodnu najavu (za zrakoplove do MTOM 20 000 kg dvadeset i četiri (24) sata/ za zrakoplove preko MTOM 20 000 kg četrdeset i osam (48) sati) na jedan od načina kako slijedi; putem SITA komunikacijskog sustava na adresu BWKAPXH, e-mail: ppr@airport-brac.hr ili na fax: +385 (0) 21 559 722, dva (2) sata prije ili dva (2) sata poslije vremena otvorenosti aerodroma

(b) Zračna luka Dubrovnik bit će otvorena

– izvan naznačenog vremena otvorenosti, samo uz suglasnost Zračne luke Dubrovnik na zahtjev koji se treba podnijeti uz prethodnu najavu putem SITA komunikacijskog sustava na adresu DBVAPXH dvadeset i četiri (24) sata prije leta.

(c) Zračno pristanište Mali Lošinj bit će otvoreno

– na zahtjev koji se treba podnijeti u radnom vremenu Zračnog pristaništa Mali Lošinj, za letove koji se obavljaju prema pravilima instrumentalnog letenja (IFR), uz prethodnu najavu na jedan od načina kako slijedi; tel. +385 (0) 51 231 666, fax: +385 (0) 51 235 148 ili na e-mail: info@airportmalilosinj.hr, četrdeset i osam (48) sata prije leta.

– izvan naznačenog vremena otvorenosti, na zahtjev koji se treba podnijeti četrdeset i osam (48) sata prije leta.

(d) Zračna luka Osijek bit će otvorena

– izvan naznačenog vremena otvorenosti, na zahtjev koji se treba podnijeti u radnom vremenu Zračne luke Osijek uz prethodnu najavu putem SITA komunikacijskog sustava na adresu OSIAPXH, e-mail: opc@osijek-airport.hr ili na fax: +385 (0) 31 514 452, dvadeset i četiri (24) sata prije leta

(e) Zračna luka Pula bit će otvorena

– za zrakoplove svrstane u prvu, drugu i treću vatrogasnu kategoriju

– za zrakoplove svrstane u četvrtu, petu, šestu, sedmu, osmu i devetu vatrogasnu kategoriju, na zahtjev koji se treba podnijeti uz prethodnu najavu putem SITA komunikacijskog sustava na adresu PUYAPXH dvadeset i četiri (24) sata prije leta

– izvan naznačenog vremena otvorenosti, na zahtjev koji se treba podnijeti uz prethodnu najavu putem SITA komunikacijskog sustava na adresu PUYAPXH i/ili e-mail: operations@airport-pula.hr do dvadeset i dva (22) sata.

(f) Zračna luka Rijeka bit će otvorena

– za zrakoplove svrstane u prvu, drugu, treću i četvrtu vatrogasnu kategoriju

– za zrakoplove svrstane u petu, šestu, sedmu i osmu vatrogasnu kategoriju na zahtjev koji se treba podnijeti uz prethodnu najavu putem SITA komunikacijskog sustava na adresu RJKAPXH, e-mail: operations@rijeka-airport.hr ili na fax: +385 (0) 51 841 236 u radnom vremenu aerodromskih službi, a izvan radnog vremena na sljedeće brojeve: mob: +385 99 214 6011, mob: +385 99 265 56 51, mob: +385 99 733 0964 i mob: +385 99 267 5581.

– izvan naznačenog vremena otvorenosti, na zahtjev koji se treba podnijeti uz prethodnu najavu putem SITA komunikacijskog sustava na adresu RJKAPXH, e-mail: operations@rijeka-airport.hr ili na fax: +385 (0) 51 841 236 u radnom vremenu aerodromskih službi, a izvan radnog vremena na sljedeće brojeve: mob: +385 99 733 0964, mob: +385 99 267 5581, mob: +385 99 214 6011 i mob: +385 99 265 5651.

(g) Zračna luka Split bit će otvorena

– izvan naznačenog vremena otvorenosti, samo uz suglasnost Zračne luke Split na zahtjev koji se treba podnijeti uz prethodnu najavu putem SITA komunikacijskog sustava na adresu SPUAPXH do dvadeset i jedan (21) sat.

(h) Zračna luka Zadar bit će otvorena

– za zrakoplove svrstane u prvu, drugu, treću, četvrtu i petu vatrogasnu kategoriju

– za zrakoplove svrstane u šestu, sedmu, osmu i devetu vatrogasnu kategoriju, na zahtjev koji se treba podnijeti uz prethodnu najavu putem SITA komunikacijskog sustava na adresu ZADAPXH, dvadeset i četiri (24) sata prije leta.

– izvan naznačenog vremena otvorenosti, na zahtjev koji se treba podnijeti uz prethodnu najavu putem SITA komunikacijskog sustava na adresu ZADAPXH, dvadeset i četiri (24) sata prije leta.

II.

Pod vremenom u kojem aerodrom mora biti otvoren u smislu ove Naredbe, podrazumijeva se vrijeme od početka do završetka rada službi utvrđenih propisima.

III.

Vremena, iz točke 1. ove Naredbe, u kojima aerodromi moraju biti otvoreni su mjesna vremena.

IV.

Na dan primjene ove Naredbe prestaje važiti Naredba o vremenu otvorenosti aerodroma (»Narodne novine«, broj: 41/13).

V.

Ova Naredba stupa na snagu danom objave u »Narodnim novinama«, a primjenjuje se u razdoblju navedenom u tablici iz točke I. ove Naredbe.

Klasa: 343-03/13-01/13

Urbroj: 530-06-1-1-13-5

Zagreb, 28. listopada 2013.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

133 06.11.2013 Naredba o vremenu otvorenosti aerodroma

133 06.11.2013 Naredba o vremenu otvorenosti aerodroma

133 06.11.2013 Naredba o vremenu otvorenosti aerodroma

Naredba, NN 133/2013-2890